Echilibrul fragil din economia Transnistriei. Regiunea este sufocată între dependența de importuri rusești și nevoia de exporturi către UE
Transnistria, regiunea separatistă prorusă nerecunoscută internațional, a traversat un colaps financiar în 2016, care a decimat economia și sistemul bancar. Cu o populație de circa jumătate de milion de oameni, regiunea depinde de gazul rusesc pentru a supraviețui economic, în condițiile în care Moldova a impus taxe pe exporturile sale, iar războiul din Ucraina a închis rutele comerciale tradiționale, arată o analiză recentă din presa spaniolă.